  Туспуктэм: Анжелика Тихонова Майя Бывальцева 2022-тӥ арын тямыс толэзь ӵоже Удмуртиын 8 сюрс 593 пиналъёс вордскизы. Кылем ар та вакытэн ик ӵошатыса, со 847 нылпилы ӧжытгес. Со сярысь Удмуртстатлэн пресс-службаез ивортӥз. Толшор – гудырикошкон толэзьёсы 5 сюрс 75 семья кылдӥз, со миымлэсь 502-лы ӧжытгес. Люкисьёскем сярысь ужкагазъёс озьы ик туэ 50-лы ичигес пусъемын – 3 сюрс 757. Ар кутсконысен Удмуртие 9 сюрс 441 адями лыктӥз, 9 сюрс 301 адями кошкиз. Озьы ке но, оглом элькунын улӥсьёслэн лыдзы тямыс толэзьскын 4 сюрс 139 муртлы кулэсмиз (кылем арын та дыр ӵоже ик 3 сюрс 657 адямилы). 2022-тӥ ар кутсконлы Удмуртиын ялан улӥсьёслэн лыдзы 1 миллион 484 сюрс 500 вал, со пӧлысь 500 сюрс 300-эз – гуртын улӥсьёс. Тегъёс: Удмуртия вордскемъёс демография Удмуртстат  